b'\n_START_ARTICLE_\nStrada Teiul Doamnei\n_START_SECTION_\nIstoric\n_START_PARAGRAPH_\n\xc3\x8en anul 1937, Societatea Comunal\xc4\x83 pentru Locuin\xc8\x9be Ieftine \xc3\xaencepe parcelarea unui nou teren \xc3\xaen zona Tei. \xc3\x8en campania anului 1937 au fost realizate casele dintre Calea Lacul Tei \xc8\x99i strada A iar mai t\xc3\xa2rziu \xc3\xaen campania de construire din 1939 au fost realizate casele dintre strada Ghica Tei \xc8\x99i strada Sf. Treime. \xc3\x8en 1940 parcelarea se extinde spre Est, cartierul de case urm\xc3\xa2nd a se \xc3\xaentinde p\xc3\xa2n\xc4\x83 la strada Teiul Doamnei a\xc8\x99a cum rezult\xc4\x83 din planurile de parcelare din 1941, \xc3\xaens\xc4\x83 costurile r\xc4\x83zboiului \xc8\x99i-au spus cuv\xc3\xa2ntul, planurile fiind abandonate dup\xc4\x83 august 1944. Acesta este \xc8\x99i motivul pentru care nu s-au mai construit locuin\xc8\x9bele pl\xc4\x83nuite p\xc3\xa2n\xc4\x83 la strada Teiul Doamnei, iar noile autorit\xc4\x83\xc8\x9bi dup\xc4\x83 1945 au decis s\xc4\x83 foloseasc\xc4\x83 diferit spa\xc8\x9biul. Arhitectul caselor, Dan Ionescu, a realizat zece tipuri de locuin\xc8\x9be, toate cu etaj, asem\xc4\x83n\xc4\x83toare cu cele pe care le va proiecta \xc3\xaen parcelarea Poligonul de Trageri dup\xc4\x83 1940, dar \xc8\x99i dot\xc4\x83rile specifice unui cartier, precum \xc8\x99coal\xc4\x83, gr\xc4\x83dini\xc8\x9b\xc4\x83. Aceste lucr\xc4\x83ri care vor fi continuate \xc3\xaen anii comunismului prin proiectarea unui spital, amenajarea parcului Tei, dar \xc8\x99i construirea Facult\xc4\x83\xc8\x9bii de Construc\xc8\x9bii.'